Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.2/\_\_

din \_\_\_\_\_\_februarie 2020

Cu privire la constituirea comisiei funciare

din cadrul primăriei orașului Căușeni și aprobarea

Regulamentului cu privire la activitatea comisiei funciare

În scopul executării cadrului legal al Republicii Moldova,

în conformitate cu articolul 6 din Codul Funciar al Republicii Moldova nr. 828 – XII din 25.12.1991.

în temeiul art. 14 (1), (2), lit. b), m), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se constituie Comisia funciară din cadrul primăriei orașului Căușeni în următoarea componenţă:

- **Preşedintele comisiei** - Anatolie Donțu, primarul orașului Căușeni;

- **Secretarul comisiei** - Valenitina Gîrjeu, specialist pentru reglementarea regimului proprietății funciare din cadrul primăriei or. Căușeni;

**Membrii comisiei**:

- Gabriălean Tatiana, ahitect - șef al or. Căușeni;

- Anatolie Tomulescu, șef al serviciului teritorial cadastral Căușeni;

- Ilona Sîrbu, consilier, Consiliul orășenesc Căușeni;

- Ludmila Bursuc, locuitor al orașului Căușeni, str. Unirii8/16;

- Victor Oltu, conducător GȚ ”Oltu Victor”.

2. Prezenta decizie se comunică:

* Dlui Anatolie Donțu, primarul orașului Căușeni;
* Membrilor comisiei;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat al actelor locale.

Primar Anatolie Donțu

Secretarul Consiliului Orășenesc Cucoș - Chiseliță Ala

Specialist Anatolie Focșa

Anexă la Decizia Consiliului Orășenesc

Căușeni nr. 2/\_\_\_ din \_\_\_\_ februarie 2020

R E G U L A M E N T  
cu privire la activitatea comisiei funciare din cadrul

primăriei orașului Căușeni

I. Dispoziţii generale

    1. Prezentul Regulament este elaborat în temeiul art. 6 din Codul Funciar al Republicii Moldova nr. 828 – XII din 25.11.1991și stabilește modul de formare a comisiei funciare din cadrul primăriei or. Căușeni, sarcinile de bază, drepturile și obligaţiile.

     2. Comisia funciară este un organ de lucru din cadrul primăriei or. Căușeni și are drept sarcină primordială efectuarea lucrărilor pregătitoare vizând strict chestiunile de ordin funciar ce sunt date, prin lege, în competența primarului și Consiliului Orășenesc Căușeni.

II. Modul de formare a Comisiei

    3. Comisia se formează în conformitate cu articolul 6 al Codului funciar al Republicii Moldova, de către Consiliul orășenesc Căușeni.

4. Componenţa comisiei este aprobată prin decizia Consiliului Orășenesc Căușeni din consilieri ai Consiliului orășenesc Căușeni, specialişti ai întreprinderilor de stat pentru reglementarea regimului proprietăţii funciare, reprezentanţi ai întreprinderilor agricole şi din locuitori ai orașului Căușeni.

În Comisie por fi incluşi, pe bază de paritate, de la 7 pînă la 15 persoane, ţinîndu - se cont de volumul, complexitatea lucrărilor, suprafaţa terenurilor, numărul familiilor şi a persoanelor, beneficiari de terenuri şi de alte aspecte ale activităţii.  
    În comisia funciară din cadrul primăriei or. Căușeni intră și:

- primarul sau viceprimarul, preşedinte al Comisiei,

- specialist pentru reglementarea regimului proprietății funciare din cadrul primăriei or. Căușeni, secretar al Comisiei;

- arhitectul - șef al orașului Căușeni.

5. Comisia, în dependenţă de volumul de lucru, poate să formeze grupe de lucru.

6. La şedinţele Comisiei, după necesitate, pot să participe specialiştii diferitor întreprinderi și instituții din Republica Moldova.

III. Atribuţiile şi sarcinile Comisiei

      7. Comisia funciară are următoarele sarcini:

- stabilirea suprafeţelor şi aşezarea sectoarelor de pămînt, repartizate cetăţenilor cu titlu de proprietate, posesie ori folosinţă;

    - primirea şi înregistrarea cererilor cetăţenilor pentru utilizarea pămîntului;

- întocmirea listelor cetăţenilor care au dreptul la pământ, indicând suprafaţa, distribuită fiecărei persoane;

- revendicarea documentelor necesare, ce legitimează dreptul solicitanţilor la posesia pămîntului;

- argumentarea mărimii cotei de pămînt, care se cuvine fiecărui pretendent în suprafaţa totală a terenurilor agricole ale întreprinderii agricole;

- participarea la procesele de examinare a proiectelor şi schemelor de reglementare a regimului proprietăţii funciare pentru a stabili hotarele deţinătorilor de terenuri, a orașului, clasificarea pămînturilor pe categorii şi formarea fondului funciar pe teritoriul orașului;

- prezentarea propunerilor definitive şi documentaţiei necesare în primărie pentru distribuirea pămîntului;

- organizarea procedurii de transmitere a pământurilor în proprietatea cetăţenilor, după adoptarea de către Consiliul Orășenesc Căușeni a deciziilor şi propunerile făcute;

- examinarea litigiilor funciare apărute între deţinătorii de terenuri, cu prezentarea, în caz de necesitate, a propunerilor şi documentelor corespunzătoare pentru soluţionarea lor;

- prezentarea Consiliului Orășenesc Căușeni a documentelor vizînd soluţionarea litigiilor apărute;

- îndeplinirea altor obligaţii, ce decurg din Codul Funciar al Republicii Moldova și altor acte în vigoare.

7. Comisia funciară activează conform programului şi planului de lucru aprobat de către președintele Comisiei.

Problemele de bază sînt examinate la şedinţele plenare, ședințele fiind deliberative dacă sunt prezenți majoritatea din membrii Comisiei funciare.

    8. Persoanele juridice şi fizice, care nu sînt de acord cu decizia Comisiei funciare asupra chestiunii funciare examinate, prezintă în termen de 10 zile motivele dezacordului lor în scris în Comisia funciară care, la rîndul său, le examinează şi, în termen de 20 de zile, adoptă decizii.

IV. Drepturile, obligaţiile şi responsabilitatea Comisiei

  9. Comisia are dreptul:

- să ceară conducerii întreprinderilor agricole şi a altor întreprinderi, organizaţii şi instituţii, care se află pe teritoriul orașului, să - i pună la dispoziţie documentele necesare pentru îndeplinirea sarcinilor enumerate în compartimentul III;  
    - să antreneze la lucrările Comisiei pentru soluţionarea unor probleme complicate specialişti independenţi.

10. Comisia este obligată:

- să facă inventarierea pămîntului, din teritoriul orașului, inclusiv a celui ce se află în posesia întreprinderilor agricole, să aprecieze raţionalitatea utilizării lui de mai departe, reieşind din prevederile cadrului normativ în vigoare, etc...

       11. Fiecare membru al Comisiei poartă răspundere personală pentru modul de îndeplinire a obligaţiilor, iar Comisia în ansamblu pentru îndeplinirea în termen şi calitativ a tuturor lucrărilor.